Trifecta-saak hervatArgieffoto Die saak teen die Noord-Kaapse ANC-swaargewigte John Block, Alvin Botes, Yolanda Botha en Trifecta se direkteur, Christo Scholtz, hervat weer vandag in die Noord-Kaapse hooggeregshof in Kimberley . Hulle staan ​​tereg op aanklagte van bedrog, korrupsie en geldwassery. Die Nasionale Vervolgingsgesag (NVG) beweer Trifecta het ŉ aantal huurooreenkomste met die Noord-Kaapse departement van maatskaplike ontwikkeling aangegaan en glo hopeloos te veel vir huur gevra. As gevolg hiervan het Trifecta aan die einde van die huurooreenkomste glo huurgeld van nagenoeg R57 miljoen ontvang. Al die beskuldigdes het vroeër pleitverduidelikings aan die hof oorhandig waarin hulle onskuldig pleit op al die aanklagte teen hulle. Regter Mathebe Phatshoane het Donderdag getuienis van Trevor White, ‘n forensiese ouditeur van PWC in KwaZulu-Natal, aangehoor. Volgens White het Trifecta ŉ gebou in Springbok uitverhuur waar daar voorvereistes was soos die voorsiening van 60 parkeerplekke, lugversorging, ‘n alarmstelsel, en die voorsiening van geriewe om gestremdes te akkommodeer. Tien maande nadat die huurkontrak in werking getree het, het die departement die gebou gaan besoek. Daar was geen toesluitparkering, skaduweeparkering, alarmstelsel of geriewe vir gestremdes nie. “Alle voorvereistes is steeds uitstaande,” het White gesê, en bygevoeg dat die situasie die personeel se moraal beïnvloed. “Die staat is ingedoen,” het White gesê. – SAPA Lees ook: Noord-Kaapse huurtenders glo nooit geadverteer Trifecta-saak in Noord-Kaap uitgestel